Comisia pentru drepturile omului, culte 

şi problemele minorităţilor naţionale 



Către



Comisia pentru administraţie publică, amenajarea teritoriului 



şi echilibru ecologic

AVIZ

asupra  proiectului   de   Lege   pentru   aprobarea   Ordonanţei   de urgenţă nr. 40/1997 pentru modificarea şi completarea Legii locuinţei nr. 114/1996.



În conformitate cu prevederile art. 86  şi 102 din Regulamentul Camerei Deputaţilor, cu adresa nr. 192/2.09.1997, Comisia pentru drepturile omului, culte şi problemele minorităţilor naţionale a fost sesizată cu dezbaterea şi avizarea în procedură de urgenţă a proiectului de Lege pentru aprobarea Ordonanţei de urgenţă nr. 40/1997 pentru modificarea şi completarea Legii locuinţei nr. 114/1996.



Comisia, în şedinţa din 9 septembrie 1997 a avizat favorabil proiectul de lege cu următorul amendament:



- la art. I, punctul 18, care se referă la art. 62 din Legea 114/1996 se elimină cuvântul "fiecare" pentru a se extinde prevederile legii şi la situaţia în care numai unul din tinerii căsătoriţi are vârsta de până la 35 de ani.

PREŞEDINTE,  

Marţian Dan 

